SERVICIUL DE TELECOMUNICAȚII SPECIALE




Doamnei Mihai Anca, reporter Public Record
anca.mihai@publicrecord.ro 



Ca urmare a solicitării dumneavoastră, transmisă pe adresa de e-mail presa@sts.ro și înregistrată intern cu numărul 101719 din 04.09.2026, vă comunicăm că Serviciul de Telecomunicații Speciale, în calitate de partener, a făcut parte din asocierea cu Serviciul de Protecție și Pază, în calitate de lider, pentru derularea procedurii de achiziție ce a vizat consolidarea capabilităților de identificare, monitorizare și neutralizare a amenințărilor de tip UAV care pot afecta comunicațiile sau infrastructurile protejate. Aceste demersuri urmăresc creșterea securității, disponibilității și rezilienței serviciilor de comunicații și tehnologia informației și a capacității de monitorizare și protecție a spectrului guvernamental.
Precizăm că desfășurarea procedurii de achiziție și elaborarea documentației de contractare s-au realizat la nivelul liderului de asociere, potrivit Ordonanței de urgență a Guvernului nr. 114/2011 privind atribuirea anumitor contracte de achiziții publice în domeniile apărării și securității, instituția noastră având rolul de partener.
Pentru asigurarea transparenței instituționale, vă transmitem anunțul de participare și anunțul de atribuire publicate de către liderul asocierii în sistemul național electronic de achiziții publice.
Vă asigurăm de întreaga disponibilitate și deschidere în furnizarea informațiilor de interes public aflate în domeniul de competență al Serviciului de Telecomunicații Speciale. 

